ಸರೋಜಿನಿ ಶೆಟ್ಟಿ

ತುಳು ರಂಗಭೂಮಿ, ತುಳು ಸಿನೆಮಾ ಬುಕ್ಕೊ ಕನ್ನಡ ಸಿನೆಮೊಡು ಮೇರ್ ಹಿರಿಯ ಕಲಾವಿದೆ.

 ಬಾಲ್ಯ 
ಮೆರೆನ ಪುಟ್ಟು ಪುದರ್ ಶರ್ವಾಣಿ. ಕೆ ಎನ್ ಟೈಲರ್ ಸರೋಜ ಪಂಡ್ದ್ ದೀಯಿನ ಪುದರ್ ಬುಕ್ಕೊ ಸರೋಜಿನಿ ಆಂಡ್. ಅಮ್ಮೆರೆನ್ ಎಲ್ಯೆಡೇ ಕಳೆಯೊಂದಿನ ಮೇರೆಗ್ ಅಪ್ಪೆನ ಪ್ರೋತ್ಸಾಹ ಮಸ್ತ್ ಇತ್ತ್ಂಡ್. ಶಾಲೆಡುಪ್ಪುನಗನೇ ನಾಟಕದ ಬಗೆಟ್ ಆಸಕ್ತಿ ಇತ್ತಿನ ಮೇರ್, ತನ್ನ ೧೧ನೇ ವರ್ಸೊಗು ಮಲ್ಲಿಮದ್ಮೆ ಪನ್ಪಿ ನಾಟಕೊಡ್ ಆಣ ವೇಷ ಪಾಡ್ದೆರ್. ಶಾಲೆದ ಸಮಾರಂಭೊಲೆಡ್ ನಡಪುನ ನಾಟೊಲುಕೆಡ್ ಆರ್ ಪಾಲ್ ಪಡೆಯೊಂದಿತ್ತೆರ್. ಆರೆಗ್ ಈ ವಿಷೊಯೊಡು ಆರೆನ ಶಿಕ್ಷಕೆರೆನ ಪ್ರೊತ್ಸಾಹ ಮಸ್ತ್ ಇತ್ತಂಡ್. ಕೆನರಾ ಕಾಲೇಜ್‌ಡ್ ಆರ್ ಪಿ ಯು ಸಿ ಶಿಕ್ಷಣ ಪಡೆತೆರ್.

 ಚಿತ್ರರಂಗ 
೧೯೭೪ನೇ ಇಸವಿಡ್ ಸಿನಿರಂಗ ಪ್ರವೇಶ ಮಲ್ದಿನ ಮೇರ್, ತುಳು ಬುಕ್ಕೊ ಕನ್ನಡ ಸಿನಿಮೊಡ್ ಮಸ್ತ್ ಪಾತ್ರೊಲೆನ್ ಮಲ್ದೆರ್. ರಮಾನಂದ ಸಾಗರ್ ನಿರ್ದೇಶನೊದ ಹಿಂದಿ ಬುಕ್ಕೊ ಆಡೂರು ಗೋಪಾಲ ಕೃಷ್ಣ ನಿರ್ದೇಶನೊದ ಮಲಯಾಳಂ ಚಿತ್ರೊಲೆಡ್‌ಲಾ ಎಲ್ಯ ಪಾತ್ರ ಮಲ್ದೆರ್.
 ತುಳು ಚಿತ್ರರಂಗೊದ ಸಂಬಂಧ 
ಕೆ. ಎನ್.ಟೇಲರ್ ನ ತುಳುನಾಡ್ ಸಿರಿಟ್ ಮುಖ್ಯಪಾತ್ರವಾಯಿನ ಸಿರಿಕ್ ಜೀವ ತುಂಬಿಯೆರ್. ಸರೋಜಿನಿ ಶೆಟ್ಟಿನ ನಟನೆದ, ವಾಣಿಜಯರಾಂ ಪನ್ತಿನ ತುಳುನಾಡ್ ತುಡರ್ ನೆನಪುಂಡ್ದ್ ಮಾಜಂದಿನ ಪದ. ೧೯೭೮ ದ ಸಂಗಮ ಸಾಕ್ಷಿ, ಬೆಳ್ಳಿ ದೋಟ, ಕಡಲ ಮಗೆ, ಬಂಗಾರ್ ಪಟ್ಲೇರ್, ಬದಿ, ಚಂಡಿಕೋರಿ, ತೆಲಿಕೆದ ಬೊಳ್ಳಿ, ಬಯ್ಯ ಮಲ್ಲಿಗೆ, ಏರೆಗ್ ಆವುಯೆ ಕಿರಿಕಿರಿ - ಉಂದು ಆರ್ ನಟನೆ ಮಲ್ತಿನ ಕೆಲವು ಸಿನೆಮೊಲು.

 ಕನ್ನಡ ಚಿತ್ರರಂಗೊದ ಸಂಬಂಧ 
ಪೇಪರ್ಡ್ ಬಯ್ದಿನ ಜಾಹೀರಾತುನ್ ತೂದು, ಉಡುಪಿಡ್ ಆಡಿಷನ್‌ಗ್ ಪೋದು ರಾಷ್ಟ್ರೀಯ ಪ್ರಶಸ್ತಿ ಪಡೆಯಿನ ಚೋಮನದುಡಿ‌ಟ್ ಪಟೇಲೆರೆನ ಬೊಡೆದಿಯಾದ್ ಪಾತ್ರ ದೆತೊಂಡೆರ್. ಉಂದು ಶಿವರಾಮ ಕಾರಂತರೆನ ಕಾದಂಬರಿ ಆಧಾರಿತ, ಬಿ.ವಿ. ಕಾರಂತೆರ್ ನಿರ್ದೇಶನ ಮಲ್ದಿನ ಸಿನೆಮಾ.https://timesofindia.indiatimes.com/entertainment/kannada/movie-details/chomana-dudi/movieawards/65212775.cms ಉಂದು ಮಾತ್ರ ಅತ್ತಾಂದೆ ಶಿವಶಂಕರ, ಕೃಷ್ಣ ನೀಬೇಗನೆ ಬಾರೊ, ಶುಭ ಮಂಗಳ, ಮಾಗಿಯ ಕನಸು, ಅರ್ಜುನ್ ಇಂಚಿನ ಸುಮಾರ್ ಕನ್ನಡ ಚಿತ್ರೊಲೆಡ್ ಪಾತ್ರ ಮಲ್ದೆರ್.

 ತುಳು ರಂಗಭೂಮಿಡ್ 
೧೯೮೮ ನೇ ಇಸವಿಡ್ ತುಳು ರಂಗಭೂಮಿಗೆ ಪಾದಾರ್ಪಣೆ ಮಲ್ತಿನ ಮೇರ್ ಪೌರಾಣಿಕ, ಸಾಮಾಜಿಕ ಬುಕ್ಕೊ ಚಾರಿತ್ರಿಕ ನಾಟಕೊಲೆಡ್  ಪಾತ್ರ ಮಲ್ದೆರ್.
 ಸಾಮಾಜಿಕ ನಾಟಕ 
ಕೆ. ಎನ್ ಟೈಲರ್ ನ ಗಣೇಶ ನಾಟಕ ಸಭಾದ ಕಂಡನಿ ಬೊಡೆದಿ ನಾಟಕೊಟು ಪಾಲ್ ಪಡೆಯಿನ ಮೇರ್, ೧೯೮೮ ಡ್ ಈ ನಾಟಕ ಗೊಬ್ಬರೆ ಅಭುದಾಬಿಗ್ ಲಾ ಪೋದು, ನಾಟಕ ಗೊಬ್ಬರೆ ಕೊಲ್ಲಿ ರಾಷ್ಟ್ರೊಗು ಪೋತಿನ ಸುರತ ತಂಡ ಪನ್ಪಿನ ಹೆಗ್ಗಳಿಕೆಗ್ ಪಾತ್ರ ಆಂಡ್. ವಿಜಯ ಕುಮಾರ್ ಶೆಟ್ಟಿ ಕೆಮ್ಮಣ್ಣು ಮೆರೆನ ಒರಿಯೆ ಮಗೆ ಒರಿಯೆ ಬಾರೀ ಪ್ರಸಿದ್ಧವಾಯಿನ ನಾಟಕ. ಉಂದೆಟ್ಟ್ ಆರ್ ಮೇಘಮಾಲ ಪನ್ಪಿನ ಪಾತ್ರ ಮಲ್ದೆರ್. ಕೃಷ್ಣ ಕೋಪೂರ್ ನ ನಾಟಕದ ಬಾಲೆಮಾಣಿ ಪಾತ್ರೊಗು, ಡಾ. ಮೋಹನ್ ಆಳ್ವ ಮೇರ್ ನಡಪಾದಿನ ನಾಟಕ ಸ್ಪರ್ಧೆಡ್ ಶ್ರೇಷ್ಠ ನಟಿ ಪ್ರಶಸ್ತಿಲಾ ತಿಕ್ಕ್ ಂದ್ ಂಡು. ದೇವಿದಾಸ್ ಕಾಫಿಕಾಡ್ ನ ಗಂಟೆತ್ತಾಂಡ್ ಪನ್ಪಿನ ನಾಟೊಕುಡು ಮಲ್ಲಿ ಪನ್ಪಿನ ಒಂಜಿ ವಿಭಿನ್ನ ಪಾತ್ರ ಮಲ್ದೆರ್. ಈ ನಾಟಕ ಬಹರಿನ್ ಡ್ ಲಾ ಪ್ರದರ್ಶನ ಆತ್ ಂಡ್
 ಚಾರಿತ್ರಿಕ ನಾಟಕ 
ಚಾರೊತ್ರಿಕ ನಾಟೊಕಲಾಯಿನ ವೀರರಾಣಿ ಅಬ್ಬಕ್ಕ, ಝಾನ್ಸಿ ರಾಣಿ ಲಕ್ಷ್ಮಿಬಾಯಿ, ಕಿತ್ತೂರ್ ರಾಣಿ ಚೆನ್ನಮ್ಮ ಬುಕ್ಕೊ ಬೆಳವಾಡಿ ಮಲ್ಲಮ್ಮ ನಂಚಿನ ನಾಟೊಕುಲೆಡ್ ಪಾತ್ರ ಮಲ್ದೆರ್
 ಪೌರಾಣಿಕ ನಾಟಕ 
ಕೆಲವು ಪೌರಾಣಿಕ ನಾಟಕೊಡು ಪಾತ್ರ ಪಲ್ದಿನ ಮೇರೆನ ಇಂಚಿಪದ ಕಟೀಲ್ದಪ್ಪೆ ಉಳ್ಳಾಲ್ತಿ ಡ್ ಶ್ರೀದೇವಿ ಪಾತ್ರ ಮಸ್ತ್ ಪುದಅರ್ ಪೋತುಂಡು.

+ ಸರೋಜಿನಿ ಶೆಟ್ಟಿ ಮೆರೆನ ಕೆಲವು ಸಿನೆಮಾಲು"Mangalore: It's lights, camera, action for 'Chaali Polilu' Tulu movie". Daijiworld.com. Retrieved 2015-07-10.https://chiloka.com/celebrity/sarojini-shettyhttps://www.moviebuff.com/sarojini-shetty ವರ್ಷ ಸಿನೆಮಾದ ಪುದರ್ ಪಾತ್ರ ಬಾಸೆ  ೧೯೭೫ಚೋಮನ ದುಡಿ  ಕನ್ನಡತುಳುನಾಡ ಸಿರಿ  ತುಳು ೧೯೭೭ಮಾಗಿಯ ಕನಸು  ಕನ್ನಡ ೧೯೭೮ಸಂಗಮ ಸಾಕ್ಷಿ  ತುಳು ೧೯೮೪ಪ್ರೇಮ ಜ್ಯೋತಿ  ಕನ್ನಡ ೧೯೮೬ಕೃಷ್ಣ ನೀ ಬೇಗನ ಬಾರೋ  ಕನ್ನಡ ೧೯೮೮ಮಾತೃ ವಾತ್ಸಲ್ಯ   ಕನ್ನಡ ೧೯೮೯ಪ್ರೇಯಅಸಿ ಪ್ರೀತಿಸು   ಕನ್ನಡ ೧೯೯೦ಶಿವ ಶಂಕರ  ಕನ್ನಡ ೧೯೯೩ಬಂಗಾರ್ ಪಟ್ಲೇರ್   ತುಳು ೧೯೯೬ಜನನಿ   ಕನ್ನಡ ೧೯೯೭ಹಳ್ಳಿಯಾದರೇನು ಶಿವಾ  ಕನ್ನಡ ೨೦೦೬ಕಡಲ ಮಗೆ  ತುಳು ೨೦೦೭ಬದಿ  ತುಳು ೨೦೧೨ತೆಲಿಕೆದ ಬೊಳ್ಳಿ  ತುಳು ೨೦೧೩ಚೆಲ್ಲಾಪಿಲ್ಲಿ  ಕನ್ನಡ  ೨೦೧೪ಚಾಲಿಪೋಲಿಲು  ತುಳು ೨೦೧೫ಚಂಡಿ ಕೋರಿ  ತುಳು ೨೦೧೬ಜೈ ತುಳುನಾಡು  ತುಳು ೨೦೧೯ಜಬರದಸ್ತ್ ಶಂಕರೆ  ತುಳು ೨೦೨೧ಏರೆಗ್ ಆವುಯೆ ಕಿರಿಕಿರಿ  ತುಳು

 ಉಲ್ಲೇಕೊಲು 

ವರ್ಗೊ:ವ್ಯಕ್ತಿಲು
ವರ್ಗೊ:ನಾಟಕ ಕಲಾವಿದೆ
ವರ್ಗೊ:ಸಿನೆಮಾ ನಟಿ
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧